Държавен вестник, бр. 38, 2021 г., стр. 109

БРОЙ  38	
Д Ъ Р Ж А В Е Н  В Е С Т Н И К 	
СТР.  109  
164 
17.3        Тегло и център на тежестта 
 
Съответствие с всяко от изискванията за управление, контрол и експлоатационни качества 
трябва да бъде осигурено за всички комбинации от тегло и център на тежестта, които са от 
значение за операционната безопасност в диапазона на тежестите до максимално 
допустимата тежест. 
 
17.4        Последици от повредите 
 
Последиците от всяка евентуална повреда на устройствата, механизмите или компонентите 
за управление и контрол (напр. задвижване, подпомагане на захранването, надлъжно 
накланяне и увеличаване на стабилността) трябва да се оценяват, за да може да се 
поддържа безопасното ниво на експлоатация на плавателния съд.  Последиците от 
повредите, определени като критични съгласно приложение 4, се проверяват в 
съответствие с приложение 9. 
 
17.5        Контрол и маневреност 
 
17.5.1     В ръководството за експлоатация на плавателния съд трябва да се предоставят 
инструкции за членовете на екипажа относно необходимите действия и ограничения на 
плавателния съд при определените повреди. 
 
17.5.2     Необходимо е да се гарантира, че усилието, необходимо за работа с органите на 
управление при най-неблагоприятните предвидени условия, не следва да бъде такова, че 
лицето, което го извършва, да се преумори или отвлече вниманието си от усилието, 
необходимо за поддържане на безопасната експлоатация на плавателния съд. 
 
17.5.3     Плавателният съд трябва да може да се контролира и да може да извършва тези 
маневри, които са от съществено значение за безопасната му експлоатация до критичните 
проектни условия. 
 
17.5.4.1  При определяне на експлоатационните ограничения на плавателния съд трябва да 
се обръща особено внимание на следните аспекти при нормална експлоатация, при 
повреди и след появата на неизправности: 
 
.1      отклонение от курса; 
.2      завиване; 
.3      ефективност на автоматичния пилот и рулевото управление; 
.4      спиране при нормални и аварийни условия; 
.5      стабилност в режим без водоизместимост около три оси и при издигане; 
.6      надлъжен наклон; 
.7      клатене; 
.8     пробиване; 
.9      ограничения на подемната мощност; 
.10    протегляне; 
.11    слеминг; и 
.12    потапяне на носа. 
 
17.5.4.2  Термините в 17.5.4.1.2, .6, .7 и .11 се определят, както следва: 
 
.1 
„Завъртане“ е скоростта на промяна на курса на  плавателния съд при 
неговата нормална максимална експлоатационна скорост при определени 
ветрови и морски условия. 
 
.2 
„Пробиване“ е неволно движение, включващо трайно увеличаване на 
 
165 
скоростта на теглене на превозно средство с въздушна възглавница, 
обикновено свързано с частичен колапс на системата на възглавницата. 
 
.3 
„Ограничения на подемната мощност“ са тези ограничения, наложени на 
двигателите и компонентите, които осигуряват повдигането. 
 
.4  „Слеминг“ е ударът във водата от долната страна на корпуса в областта на 
носа на плавателния съд. 
 
17.6        Промяна на работната повърхност и режим 
 
Не трябва да има резки промени в устойчивостта, контрола или положението на 
плавателния съд по време на прехода от един вид работна повърхност или режим към друг.  
Капитанът трябва да разполага с информация за промените в поведенческите 
характеристики на плавателния съд по време на прехода. 
 
17.7        Повърхностни неравности 
 
Факторите, които ограничават способността на плавателния съд да се движи по наклонена 
повърхност и стъпала или прекъсвания, трябва да се определят, според случая, и се 
предоставят на капитана. 
 
17.8        Ускорение и забавяне 
 
Администрацията трябва да се увери, че най-лошото евентуално ускорение или забавяне на 
плавателния съд поради повреда, процедури за аварийно спиране или други причини не би 
поставило в опасност лицата в плавателния съд. 
 
17.9        Скорости 
 
Максималните безопасни скорости трябва да се определят, като се вземат предвид 
ограниченията от 4.3.1, режимите на работа, силата и посоката на вятъра, както и 
последиците от евентуални повреди на подемната или задвижващата система в спокойни 
води, бурни води и върху други повърхности, според случая за плавателния съд. 
 
17.10      Минимална дълбочина на водата 
 
Трябва да бъде определена минималната дълбочина на водата и друга подходяща 
информация, необходима за работата във всички режими. 
 
17.11      Разстояние между твърдите конструкции 
 
При плавателни съдове тип „амфибия“, когато се носят на възглавници, трябва да се 
определи просветът на най-ниската точка на твърдата конструкция над твърда равна 
повърхност. 
 
17.12      Работа през нощта 
 
Графикът на изпитванията трябва да включва достатъчно дейности, за да се оцени 
адекватността на вътрешното и външното осветление и видимостта при нормални и 
аварийни условия на електрозахранване по време на работa, пътуване и маневрите за 
приставане.